福永祐一從練進軍分級賽 野田赤蠍跑G2京王盃
2024年04月03日 11:21
東網電視
更多新聞短片
福永祐一將會派遣「野田赤蠍」,出戰5月舉行嘅G2京王盃春季盃。
福永祐一3月初响栗東開倉,正式展開個人練馬事業,雖然初期兵源所限,旗下馬匹出賽次數唔多,不過上名紀錄就唔錯,出馬8次就取得3亞2季,嚟緊响5月1日佢將會部署旗下最高級數馬匹「野田赤蠍」,出戰1400米G2京王盃春季盃。
「野田赤蠍」今場將會係轉倉之後,新馬季首場賽事,福永祐一透露有一個嶄新配搭,將會由戶崎圭太出戰。
雖然「野田赤蠍」去年經歷過一個較沉寂馬季,福永祐一認為馬匹仲係5歲當打之齡,以呢匹貴為2022年NHK一哩盃冠軍得主,已證明有足夠躋身一級賽能力,佢熱切期望馬匹响新環境下,可以會有突破性進展。
「野田赤蠍」响5月出戰G2,不過呢場賽事,並唔係福永𧙗一從練首度衝擊分級賽,响本月13日,佢已經部署旗下潛力唔錯嘅Channel Tunnel,出戰响阪神競馬場舉行嘅1600米三級賽雅靈頓盃。